open-index/open-wikipedia-markdown huggingface dataset:
কোচ (ক্রীড়া)

**কোচ** () দলগত কিংবা ব্যক্তিগত ক্রীড়ায় সহায়তাকারী একজন অভিজ্ঞ ব্যক্তিবিশেষ। তিনি দলের বিজয়ের লক্ষ্যে প্রয়োজনীয় নির্দেশনা, পরামর্শ, প্রশিক্ষণ ইত্যাদি তার অভিজ্ঞতা ও চিন্তাধারা হাতে-কলমে প্রদান করে থাকেন। কখনোবা তাকে ম্যানেজার কিংবা ক্রীড়া শিক্ষক নামেও অভিহিত করা হয়।

সচরাচর দলীয় পর্যায়ে বৃহৎ সাফল্য অর্জনের লক্ষ্যে তাকে এক বা একাধিক সহকারী কোচ সহায়তা করে থাকেন। দলের বিজয় অর্জনের মাধ্যমেই তার পরিশ্রমের স্বার্থকতা। সহকারী কোচগণ নির্দিষ্ট কতকগুলো বিভাগে কাজ করে থাকেন। তন্মধ্যে - সম্বন্বয়কের ভূমিকা পালন, শারীরিক ও মানসিক সুস্থতা পরীক্ষণ, শক্তিমত্তা যাচাইকরণ, প্রশিক্ষণ প্রদান ইত্যাদি বহুবিধ ক্ষেত্রে তারা অংশগ্রহণ করে থাকেন।

## প্রয়োগ
ফুটবল খেলার স্তর এবং দেশভেদে কোচের ভূমিকা ও দায়িত্ব-কর্তব্যের রূপরেখা ভিন্নতর হতে পারে। যুব ফুটবলে কোচের প্রধান ভূমিকা হচ্ছে খেলোয়াড়দেরকে উদ্বুদ্ধ করা এবং তাদের দক্ষতাকে কাগজে-কলমে দেখিয়ে উত্তরণ ঘটানো। শারীরিক অথবা কৌশলগত উত্তরণের তুলনায় প্রাণবন্তঃ এবং সুন্দর খেলা উপহার দেয়াকে প্রাধান্য দেয়া। সাম্প্রতিক বছরগুলোয় বিভিন্ন দেশের ক্রীড়া নিয়ন্ত্রণ সংস্থাগুলো তাদের প্রশিক্ষণের ছকে এ সংক্রান্ত প্রচেষ্টা অব্যাহত রেখেছে। কোচদেরকেও খেলোয়াড়দের উন্নয়ন এবং বিজয়ের লক্ষ্যে আনন্দ উপভোগের জন্যে প্রয়োজনীয় দিক-নির্দেশনা অনুসরণ করতে বলেছে।

প্রতিযোগিতামূলক খেলায় তিনি মাঠের বাইরে কৌশলগত কারণে সুবিধাজনক যে-কোন জায়গায় অন্যান্য অতিরিক্ত খেলোয়াড় সহযোগে অবস্থান করতে পারেন; কিন্তু তার ঐ অবস্থান আইন-কানুন দ্বারা নিয়ন্ত্রিত নয়।

## তথ্যসূত্র

বিষয়শ্রেণী:ক্রীড়া

বিষয়শ্রেণী:শিক্ষা এবং প্রশিক্ষণ পেশা
বিষয়শ্রেণী:ব্যবস্থাপনা পেশা
বীরশ্রেষ্ঠ ফ্লাইট লেফটেন্যান্ট মতিউর রহমান ক্রিকেট স্টেডিয়াম

**বীরশ্রেষ্ঠ ফ্লাইট লেফটেন্যান্ট মতিউর রহমান ক্রিকেট স্টেডিয়াম** (পূর্বনাম:জহুর আহমেদ চৌধুরী স্টেডিয়াম) আইসিসি অনুমোদিত টেস্ট প্লেয়িং আন্তর্জাতিক ক্রিকেট মাঠসমূহের একটি। এটি **বীরশ্রেষ্ঠ শহীদ রুহুল আমিন স্টেডিয়াম, এবং জহুর আহমেদ চৌধুরী স্টেডিয়াম** হিসেবে পূর্বে পরিচিত ছিল। **চট্টগ্রাম বিভাগীয় স্টেডিয়াম** হিসেবে স্টেডিয়ামটির পরিচিতি রয়েছে। বাংলাদেশের এই মাঠে ২০০৪ সালে অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপ হয়েছে। ঐ বিশ্বকাপের উদ্যেশেই সংস্কার করা হয়েছিল এই মাঠটি। স্টেডিয়ামটি জানুয়ারি ২০০৬ এ পূর্ণ আন্তর্জাতিক মর্যাদা পায়। বাংলাদেশের দক্ষিণ-পূর্বাংশের বন্দর নগরী চট্টগ্রামের সাগরিকায় এটি অবস্থিত। স্টেডিয়ামটির পাশেই রয়েছে বঙ্গোপসাগর। 
২০১১ ক্রিকেট বিশ্বকাপে এই মাঠে গ্রুপ-পর্বের দুইটি খেলা অনুষ্ঠিত হয়। ২০২৫ সালের মার্চ মাসে, স্টেডিয়ামটির নাম পরিবর্তন করে বীরশ্রেষ্ঠ শহীদ ফ্লাইট লেফটেন্যান্ট মতিউর রহমান ক্রিকেট স্টেডিয়াম রাখা হয়।

## তথ্যসূত্র

## আরও দেখুন

* স্টেডিয়াম
* ২০১১ ক্রিকেট বিশ্বকাপ
* বাংলাদেশ ক্রিকেট বোর্ড
* শের-ই-বাংলা ক্রিকেট স্টেডিয়াম
* পাল্লেকেলে আন্তর্জাতিক ক্রিকেট স্টেডিয়াম
* একদিনের আন্তর্জাতিক ক্রিকেট মাঠের তালিকা‎
* টেস্ট ক্রিকেট মাঠের তালিকা
* বাংলাদেশের স্টেডিয়ামের তালিকা
* বাংলাদেশের আন্তর্জাতিক ক্রিকেট স্টেডিয়ামের তালিকা
* জহুর আহমেদ চৌধুরী স্টেডিয়ামে আন্তর্জাতিক ক্রিকেট সেঞ্চুরির তালিকা
* বাংলাদেশ ও শ্রীলঙ্কার মধ্যকার টুয়েন্টি২০ আন্তর্জাতিক ক্রিকেট খেলার তালিকা

## বহিঃসংযোগ
* 

বিষয়শ্রেণী:বাংলাদেশের ক্রিকেট মাঠ
বিষয়শ্রেণী:বাংলাদেশে টেস্ট ক্রিকেট মাঠ
বিষয়শ্রেণী:বাংলাদেশের স্টেডিয়াম
বিষয়শ্রেণী:চট্টগ্রামের ক্রীড়া অনুষ্ঠানস্থল
বিষয়শ্রেণী:বাংলাদেশে ক্রীড়া
বিষয়শ্রেণী:চট্টগ্রামে ক্রীড়া
রেডিয়ান

thumb|এক রেডিয়ান কোণ (সবুজ রঙে)
**রেডিয়ান** হলো কোণ পরিমাপের একটি আদর্শ একক, যা গণিতের অসংখ্য শাখায় ব্যবহৃত হয়। বৃত্তের ব্যাসার্ধের সমান দৈর্ঘ্যের বৃত্তচাপ বৃত্তের কেন্দ্রে যে কোণ উৎপন্ন করে, তাকে এক রেডিয়ান বলা হয়। এক্ষেত্রে বৃত্তের পরিধি থেকে নেওয়া চাপের দৈর্ঘ্য বৃত্তের ব্যাসার্ধের সমান হতে হবে। এক রেডিয়ানকে ১৯৯৫ সালের আগ পর্যন্ত আন্তর্জাতিক একক হিসেবে ব্যবহার করা হত।

বিষয়শ্রেণী:কোণের একক
বিষয়শ্রেণী:গণিত
বিষয়শ্রেণী:এসআই লব্ধ একক
বিষয়শ্রেণী:পাই
সকিম উদ্দিন

শহীদ **সকিম উদ্দিন** (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। 

## জন্ম ও শিক্ষাজীবন
শহীদ সকিম উদ্দিনের পৈতৃক বাড়ি পঞ্চগড় জেলার তেঁতুলিয়া উপজেলার দেবনগর ইউনিয়নের মাগুরমারী গ্রামে। ছোটবেলায় তার বাবা মারা যান। সকিম উদ্দিনেরা এক ভাই, এক বোন। তিনি অবিবাহিত ছিলেন। তার বাবার নাম হিরিম উদ্দিন এবং মায়ের নাম সকিনা বেগম ও তার বোনের নাম হালিমা খাতুন।

## কর্মজীবন
সকিম উদ্দিন চাকরি করতেন পাকিস্তান সেনাবাহিনীর চতুর্থ ইস্ট বেঙ্গল রেজিমেন্টে। এর অবস্থান ছিল কুমিল্লার ময়নামতী সেনানিবাসে। মার্চ মাসে ছুটিতে বাড়িতে ছিলেন। মুক্তিযুদ্ধ শুরু হলে ঝাঁপিয়ে পড়েন যুদ্ধে। তিনি ৬ নম্বর সেক্টরের ভজনপুর সাব-সেক্টরের বিভিন্ন স্থানে সাহসিকতার সঙ্গে যুদ্ধ করেন।

## মুক্তিযুদ্ধে ভূমিকা
পাকিস্তান সেনাবাহিনীর অগ্রবর্তী ঘাঁটি অমরখানা মুক্তিযোদ্ধাদের দখলে। পেছনে হটে পাকিস্তানিরা অবস্থান নিয়েছে জগদলহাটে। পঞ্চগড় জেলার অন্তর্গত অমরখানা ও জগদলহাট। অমরখানার অবস্থান ভারত-বাংলাদেশ সীমান্তে। অমরখানা দখলের পর সকিম উদ্দিনসহ একদল মুক্তিযোদ্ধা দ্রুত সমবেত হন জগদলহাটে। তিনি একটি উপদলের (প্লাটুন) দলনেতা। তাদের সঙ্গে আছে মিত্র বাহিনীও। পাকিস্তান সেনাবাহিনী তাদের উপস্থিতি টের পেয়ে আর্টিলারির গোলাবর্ষণ শুরু করে। সকিম উদ্দিনসহ নিয়মিত মুক্তিবাহিনীর মুক্তিযোদ্ধারা ছিলেন সামনের ফ্রন্ট লাইনে। বেশুমার কামানের গোলা এসে পড়ে তাদের পেছনে ও আশপাশে। মাটি কাঁপিয়ে বিকট শব্দে সেগুলো বিস্ফোরিত হয়। সমানে ফাটতে থাকে। নিমেষে জায়গাটা পরিণত হয় নরকে। পোড়া বারুদের গন্ধ আর ধোঁয়ায় বাতাস ভারী হয়ে পড়ে। প্রায় আধা ঘণ্টা ধরে চলে পাকিস্তান সেনাবাহিনীর গোলন্দাজ আক্রমণ। এরপর শুরু হয় স্থল আক্রমণ। সামনের প্রতিরক্ষা অবস্থানে সকিম উদ্দিন ও তার সহযোদ্ধারা প্রস্তুতই ছিলেন। তারা বিক্রমের সঙ্গে পাকিস্তান সেনাবাহিনীর আক্রমণ মোকাবিলা করেন। যুদ্ধক্ষেত্রের সামনের ফ্রন্ট প্রচণ্ড গোলাগুলিতে গর্জে ওঠে। অগ্রবর্তী ঘাঁটি হাতছাড়া হয়ে যাওয়ায় পাকিস্তানিরা ছিল উন্মত্ত। বেপরোয়া হয়ে তারা আক্রমণ শুরু করে। প্রতিটা পাকিস্তানি সেনা ছিল সুইসাইড স্কোয়াডের মতো। ক্ষিপ্রগতিতে এগিয়ে যায় মুক্তিযোদ্ধাদের অবস্থানের দিকে। এতে সকিম উদ্দিন ও তার সহযোদ্ধারা বিচলিত হননি। সাহসিকতার সঙ্গে আক্রমণ প্রতিহত করেন। সকিম উদ্দিন ও তার সহযোদ্ধাদের বীরত্বে থেমে যায় পাকিস্তানিদের এগিয়ে আসার প্রচেষ্টা। তুমুল মুখোমুখি যুদ্ধের একপর্যায়ে অসীম সাহসী সকিম উদ্দিন ঝোড়োগতিতে গুলি করতে করতে এগিয়ে যান। জীবনের মায়া ত্যাগ করে ঝাঁপিয়ে পড়েন পাকিস্তানিদের ওপর। এ সময় হঠাৎ গুলিবিদ্ধ হন তিনি। তার বুকসহ হাত-পায়ে গুলি লাগে। মাটিতে ঢলে পড়েন তিনি। নিভে যায় তার জীবন প্রদীপ। সেদিন যুদ্ধ চলাবস্থায় সকিম উদ্দিনের সহযোদ্ধারা চেষ্টা করেন তার মরদেহ উদ্ধারের। কিন্তু পাকিস্তান সেনাবাহিনীর ব্যাপক গোলাগুলির মুখে তারা মরদেহ উদ্ধারে ব্যর্থ হন। কয়েকজন আহতও হন। পরে যৌথ বাহিনীর তীব্র আক্রমণের মুখে পাকিস্তানিরা পালিয়ে যায়। তখন মরদেহ উদ্ধার করে জগদলহাটেই তাকে সমাহিত করা হয়। শহীদ সকিম উদ্দিনের সমাধি সংরক্ষিত। তবে স্বাধীনতার পর থেকে তা অযত্ন-অবহেলায় পড়ে ছিল। সম্প্রতি জেলা পরিষদের উদ্যোগে সংস্কার করা হয়েছে। কিন্তু নামফলকে তার নামের পাশে বীর বিক্রম না লিখে বীর প্রতীক লেখা হয়েছে। পঞ্চগড় শহীদ মুক্তিযোদ্ধা স্মৃতিস্তম্ভেও তার নামের পাশে বীর প্রতীক লেখা রয়েছে। 

## পুরস্কার ও সম্মাননা
* বীর বিক্রম

## তথ্যসূত্র

## বহি:সংযোগ

বিষয়শ্রেণী:বীর বিক্রম
বিষয়শ্রেণী:১৯৭১-এ মৃত্যু
বিষয়শ্রেণী:১৯৭১-এ শহীদ মুক্তিযোদ্ধা
কবির আহম্মদ

**কবির আহম্মদ** (জন্ম: ১৯৪৬, মৃত্যু: ২০১২) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

## জন্ম ও শিক্ষাজীবন
কবির আহম্মদের পৈতৃক বাড়ি চট্টগ্রাম জেলার মীরসরাই উপজেলার ধূম ইউনিয়নের মোবারকঘোনা গ্রামে। তার বাবার নাম বদিউর রহমান এবং মায়ের নাম সুফিয়া খাতুন। তার স্ত্রীর নাম বিবি ফাতেমা। তাঁদের এক মেয়ে, তিন ছেলে।

## কর্মজীবন
কবির আহম্মদ পাকিস্তান সেনাবাহিনীর গোলন্দাজ ইউনিটে চাকরি করতেন। ১৯৭১ সালে পাকিস্তানের (তখন পশ্চিম পাকিস্তান) ক্যাম্বেলপুরে কর্মরত ছিলেন। ফেব্রুয়ারি মাসের প্রথমার্ধে তিন মাসের ছুটিতে বাড়ি আসেন। মুক্তিযুদ্ধ শুরু হলে এপ্রিল মাসে ভারতে গিয়ে যুদ্ধে যোগ দেন। তাকে হরিণা ক্যাম্পের প্রশিক্ষক হিসেবে নিয়োগ দেওয়া হয়। সেপ্টেম্বর মাসের প্রথমার্ধে মুক্তিবাহিনীর গোলন্দাজ দলে অন্তর্ভুক্ত হন। তার পরিচালনায় মুজিব ব্যাটারি কয়েকবার বিভিন্ন স্থানে পাকিস্তান সেনাবাহিনীর প্রতিরক্ষা অবস্থানে গোলাবর্ষণ করে।

## মুক্তিযুদ্ধে ভূমিকা
১৯৭১ সালে মুক্তিযুদ্ধ চলাকালে সেপ্টেম্বর মাসের প্রথমার্ধ পর্যন্ত মুক্তিবাহিনীর নিজস্ব গোলন্দাজ বাহিনী (আর্টিলারি) ছিল না। এ সময় ভারত মুক্তিবাহিনীকে কয়েকটি ৩.৭ ইঞ্চি প্যাক হাউইটজার (ফিল্ড আর্টিলারি গান) প্রদান করে। তা দিয়ে মুক্তিবাহিনীর ‘কে’ ফোর্সের জন্য ফিল্ড আর্টিলারি ব্যাটারি (গোলন্দাজ দল) গঠন করা হয়।
এর নাম দেওয়া হয় মুজিব (বা ১ ফিল্ড) ব্যাটারি। এতে অন্তর্ভুক্ত হন কবির আহম্মদ। তিনি একটি কামান পরিচালনার দায়িত্ব পান। মুজিব ব্যাটারিতে ছিল ছয়টি কামান। আর্টিলারি ফায়ার সমর্থন দিয়ে তারা মুক্তিযোদ্ধাদের সহায়তা করেন। ব্যাটারি প্রথম যুদ্ধে অংশ নেয় অক্টোবর মাসের মাঝামাঝি। ১৪ অক্টোবর নিয়মিত মুক্তিবাহিনীর কয়েকটি দল পাকিস্তান সেনাবাহিনীর সালদা নদী প্রতিরক্ষায় প্রথাগত আক্রমণ (কনভেনশনাল অ্যাটাক) চালায়। চূড়ান্ত আক্রমণের আগে পাকিস্তানিদের প্রতিরক্ষা অবস্থানে মুজিব ব্যাটারির কামান দিয়ে অসংখ্য গোলা ছোড়া হয়। বিভিন্ন স্থানে ছড়িয়ে ছিল পাকিস্তানিদের প্রতিরক্ষা। সে জন্য কামানগুলো পাকিস্তানি প্রতিরক্ষার চারদিকে বিভিন্ন স্থানে বসিয়ে গোলা ছোড়া হয়।
এই আক্রমণে কবির আহম্মদও অংশ নেন। তিনি তার নেতৃত্বে পরিচালিত কামান দিয়ে সালদা নদীর বায়েক এলাকায় গোলাবর্ষণ করেন। সঠিক নিশানায় গোলাবর্ষণ করার ক্ষেত্রে তিনি যথেষ্ট কৃতিত্ব ও দক্ষতা প্রদর্শন করেন। এর ফলে পাকিস্তান সেনাবাহিনীর বায়েক এলাকার প্রতিরক্ষার বিশেষত কয়েকটি বাংকারের ব্যাপক ক্ষয়ক্ষতি হয়। সেখানে মাটির ওপরে ও নিচে ছিল পাকিস্তানিদের তিন স্তরের বাংকার। বাংকারগুলো ছিল রেলের বগি দিয়ে তৈরি। ওপরের স্তর যুদ্ধের জন্য। মধ্যম স্তর গোলাবারুদ রাখাসহ অন্যান্য কাজে ব্যবহারের জন্য। নিচের স্তর ছিল বিশ্রামের জন্য। কবির আহম্মদের দলের ছোড়া কামানের গোলায় দু-তিনটি বাংকার সম্পূর্ণ ধ্বংস এবং কয়েকটি আংশিক ক্ষতিগ্রস্ত হয়। গোলার আঘাতে কয়েকজন পাকিস্তানি সেনা নিহত ও আহত হয়। বায়েক এলাকায় কবির আহম্মদের দলের নিখুঁত গোলাবর্ষণের পর মুক্তিযোদ্ধারা একযোগে ঝাঁপিয়ে পড়েন পাকিস্তানিদের ওপর। তুমুল যুদ্ধ শুরু হয়। যুদ্ধ চলা অবস্থায়ও তিনি গ্রিড রেফারেন্স (শত্রুর নতুন অবস্থান সম্পর্কে তথ্য) অনুযায়ী গোলাবর্ষণ করেন। এতেও পাকিস্তানি সেনাদের বেশ ক্ষতি হয়। একপর্যায়ে পাকিস্তানিরা বায়েক থেকে পিছু হটে যায়।

## পুরস্কার ও সম্মাননা
* বীর প্রতীক

## তথ্যসূত্র

## বহিঃসংযোগ

বিষয়শ্রেণী:বীর প্রতীক
বিষয়শ্রেণী:চট্টগ্রাম জেলার মুক্তিযোদ্ধা
বিষয়শ্রেণী:জীবিত ব্যক্তি
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:মীরসরাই উপজেলার ব্যক্তি
শেন জার্গেনসেন

**শেন জন জার্গেনসেন** (; জন্ম: ২৮ এপ্রিল, ১৯৭৮) অস্ট্রেলিয়ার কুইন্সল্যান্ডের রেডক্লিফে জন্মগ্রহণকারী অস্ট্রেলীয় ক্রিকেটার। তিনি কুইন্সল্যান্ড ক্রিকেট দলের পক্ষ হয়ে খেলেছেন। এছাড়াও, পশ্চিম অস্ট্রেলিয়া, তাসমানিয়া এবং ইংল্যান্ডের কাউন্টিতে সাসেক্স ক্রিকেট বোর্ডের পক্ষ নিয়েও খেলেছেন।

## ক্রিকেট জীবন
মেধাবী ও প্রতিশ্রুতিশীল ফাস্ট বোলাররূপে তিনি কুইন্সল্যান্ড দলের পক্ষ হয়ে ১৯৯০-এর দশকের শুরুতে অংশগ্রহণ করেন। কিন্তু নিজ রাজ্যের শক্তিশালী বোলিং আক্রমণে নেতৃত্বদানকারী বোলারদের জন্যে দলে ঠাঁই পাননি। ফলে পশ্চিম অস্ট্রেলিয়ায় চলে যান এবং সেখানে তিনি প্রথম-শ্রেণীর ক্রিকেটে অভিষেক ঘটাতে সক্ষমতা অর্জন করেন। কয়েক মৌসুম পশ্চিম অস্ট্রেলিয়ার পক্ষে খেলার পর তিনি তাসমানিয়ায় চলে যান। ঐ দলের পক্ষ তিনি তার সেরা খেলাগুলো প্রদর্শন করেন। তন্মধ্যে নিউ সাউথ ওয়েলস ক্রিকেট দলের বিপক্ষে হ্যাট্রিক করেন। ২০০২-০৩ মৌসুমে পুরা কাপের চূড়ান্ত খেলায় নিজ রাজ্য কুইন্সল্যান্ডের বিপক্ষে ১১টি উইকেট দখল করেছিলেন।

তাসমানিয়ায় তার এ সাফল্যে উজ্জ্বীবিত হয়ে পুনরায় কুইন্সল্যান্ডে প্রত্যাবর্তন করেন। নিজ রাজ্য দলে অন্তর্ভুক্ত হয়ে স্বপ্ন বাস্তবায়ন করেন। কিন্তু ২০০৫-০৬ মৌসুমে চুক্তিতে আবদ্ধ থাকা স্বত্ত্বেও রাজ্য দলের পক্ষ হয়ে নিয়মিত খেলতে পারেননি।

## কোচিং
২০১১ সালের বিশ্বকাপ ক্রিকেটের পর জুলাই মাসে জেমি সিডন্সের পদত্যাগের পর থেকে তিনি বাংলাদেশ জাতীয় ক্রিকেট দলের বোলিং কোচ হিসেবে মনোনীত হন। কোচের দায়িত্ব পালনের পূর্বে ২০০৮ থেকে ২০১০ সাল পর্যন্ত নিউজিল্যান্ড ক্রিকেটের অধীনে বোলিং কোচের দায়িত্ব পালন করেন। অক্টোবর, ২০১২ সালে বাংলাদেশের প্রধান কোচ রিচার্ড পাইবাস পদত্যাগ করলে বাংলাদেশ জাতীয় ক্রিকেট দলের অন্তর্বর্তীকালীন প্রধান কোচ হিসেবে নিযুক্ত হন। দায়িত্ব পালনের শুরুতেই বাংলাদেশ দল ৩-২ ব্যবধানে ওয়েস্ট ইন্ডিজকে পরাজিত করে একদিনের আন্তর্জাতিকের সিরিজ জয় করে। কিন্তু টেস্ট সিরিজে ২-০ ব্যবধানে পরাজিত হয় বাংলাদেশ দল।

২০১৪ সালের আইসিসি বিশ্ব টুয়েন্টি২০ প্রতিযোগিতার পর ১৯ মে, ২০১৪ তারিখে ব্যক্তিগত কারণ দেখিয়ে তিনি প্রধান কোচের দায়িত্ব থেকে পদত্যাগ করেন। এরফলে বাংলাদেশ ক্রিকেট বোর্ড মে, ২০১৪ সালে শ্রীলঙ্কা ক্রিকেট দলের সাবেক অল-রাউন্ডার চণ্ডিকা হাথুরুসিংহাকে বাংলাদেশ দলের প্রধান কোচের জন্য নাম ঘোষণা করা হয়।

## তথ্যসূত্র

## আরও দেখুন
* কোচ
* ডেভ হোয়াটমোর
* বাংলাদেশ ক্রিকেট বোর্ড
* বাংলাদেশ জাতীয় ক্রিকেট দল

## বহিঃসংযোগ

* ক্রিকইনফো প্রফাইল
*Jurgensen becomes full-time Bangladesh coach
*New Zealand visit of Bangladesh

বিষয়শ্রেণী:অস্ট্রেলীয় ক্রিকেটার
বিষয়শ্রেণী:১৯৭৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশ জাতীয় ক্রিকেট দলের কোচ
বিষয়শ্রেণী:তাসমানিয়ার ক্রিকেটার
বিষয়শ্রেণী:ওয়েস্টার্ন অস্ট্রেলিয়ার ক্রিকেটার
বিষয়শ্রেণী:কুইন্সল্যান্ডের ক্রিকেটার
বিষয়শ্রেণী:সাসেক্স ক্রিকেট বোর্ড ক্রিকেটার
বিষয়শ্রেণী:১৯৭৬-এ জন্ম
বিষয়শ্রেণী:কুইন্সল্যান্ড থেকে আগত ক্রিকেটার
বিষয়শ্রেণী:অস্ট্রেলীয় ক্রিকেট কোচ
আবুল হাশেম খান (বীর প্রতীক)

**আবুল হাশেম খান** (জন্ম: অজানা - মৃত্যু: ১৯৮৬) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 

## জন্ম ও শিক্ষাজীবন
আবুল হাশেম খানের পৈতৃক বাড়ি ব্রাহ্মণবাড়িয়া জেলার কসবা উপজেলার সৈয়দাবাদ গ্রামে। তবে তার বাবা স্থায়ীভাবে বাস করতেন আখাউড়া উপজেলার আখাউড়া ইউনিয়নের (বর্তমানে পৌরসভা) দেবগ্রাম গ্রামে। তার বাবার নাম বাদশা মিয়া এবং মায়ের নাম আমেনা খাতুন। তার স্ত্রীর নাম রাজিয়া বেগম। তাদের এক মেয়ে ও এক ছেলে।

## কর্মজীবন
আবুল হাশেম খানের চাকরি করতেন পাকিস্তান সেনাবাহিনীতে। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধে অংশ নেওয়ার পর ২ নম্বর সেক্টরের অধীনে যুদ্ধ করেন।

## মুক্তিযুদ্ধে ভূমিকা
রাতে মাঠ প্রান্তর কুয়াশাচ্ছন্ন এবং অন্ধকার। এ বাধা উপেক্ষা করে মুক্তিযোদ্ধারা এগিয়ে যান। তারা কয়েকটি দলে বিভক্ত। মধ্যরাতে তারা সমবেত হন পাকিস্তান সেনাবাহিনীর সালদা নদী প্রতিরক্ষার তিন দিকে। আবুল হাশেম খান একটি দলের (কোম্পানি) উপদলের (প্লাটুন) নেতৃত্বে। একটু পর পাকিস্তান সেনাবাহিনীর প্রতিরক্ষা অবস্থানে শুরু হয় গোলাবর্ষণ। গোলা আসে পেছন থেকে। মুক্তিযোদ্ধাদের গোলন্দাজ দল (মুজিব ব্যাটারি) কামানের গোলাবর্ষণ করে। ভারতীয় গোলন্দাজ দলও সীমান্ত এলাকা থেকে দূরপাল্লার গোলাবর্ষণ করে। শত শত গোলা এসে পড়ে পাকিস্তানি প্রতিরক্ষায়। গোলাবর্ষণের প্রচণ্ডতা ও তীব্রতা এমন যে অনেক দূরে থাকা আবুল হাশেমদের সবার পায়ের নিচের মাটি কেঁপে ওঠে। বিকট শব্দে কানের পর্দা ফেটে যাওয়ার উপক্রম হয়। এত বড় প্রথাগত (কনভেনশনাল) আক্রমণ এর আগে সালদা নদীতে হয়নি। ব্যাপক গোলাবর্ষণে পাকিস্তানিদের প্রতিরক্ষা প্রায় তছনছ ও বেশির ভাগ বাংকার ধ্বংস হয়ে যায়। ভীতসন্ত্রস্ত হয়ে পড়ে পাকিস্তানি সেনারা। গোলাবর্ষণ শেষ হলে আবুল হাশেম সহযোদ্ধাদের নিয়ে আবার এগিয়ে যান। তাদের লক্ষ্য সালদা নদী এলাকার নয়নপুর দখল করা। দ্রুত তারা পৌঁছে যান লক্ষ্যস্থলের আনুমানিক ৪০০ গজ দূরে। ঝাঁপিয়ে পড়েন পাকিস্তান সেনাবাহিনীর ওপর। নিমেষে শুরু হয়ে যায় মেশিনগান, এলএমজি আর রাইফেলের অবিরাম গোলাগুলি। আবুল হাশেম ও তার সহযোদ্ধারা বিপুল বিক্রমে যুদ্ধ করেন। হতোদ্যম পাকিস্তানি সেনারা সকালে নয়নপুর থেকে পালিয়ে আশ্রয় নেয় সালদা রেলস্টেশনে। কিন্তু একটু পর তাদের ওপর শুরু হয় পাল্টা আক্রমণ। পুনঃ সংগঠিত পাকিস্তানি সেনাদের আক্রমণ ছিল বেশ জোরালো।
আবুল হাশেম সহযোদ্ধাদের নিয়ে সাহসিকতার সঙ্গে আক্রমণ প্রতিহত করেন। তার দলের অন্যান্য উপদলও আক্রমণ প্রতিহত করে। দুই পক্ষে তুমুল যুদ্ধ চলে। যুদ্ধ চলাবস্থায় একপর্যায়ে হঠাৎ গুলিবিদ্ধ হন আবুল হাশেম। তার পিঠে গুলি লাগে। এতে তিনি দমে যাননি। আহত অবস্থাতেই বিক্রমের সঙ্গে যুদ্ধে নেতৃত্ব দেন। কিন্তু বেশিক্ষণ পারেননি। অধিক রক্তক্ষরণে তিনি কিছুক্ষণের মধ্যেই নিস্তেজ হয়ে পড়েন। তখন সহযোদ্ধারা আবুল হাশেমকে ফিল্ড চিকিৎসাকেন্দ্রে পাঠান। প্রাথমিক চিকিৎসার পর তাকে পাঠানো হয় আগরতলায়। কিন্তু ক্রমে তার অবস্থার অবনতি হয়। পরে উন্নত চিকিৎসার জন্য ভারতের উত্তর প্রদেশের একটি হাসপাতালে তাকে স্থানান্তর করা হয়। এখানে তার চিকিৎসা চলাকালে দেশ স্বাধীন হয়ে যায়। 

## পুরস্কার ও সম্মাননা
* বীর প্রতীক

## তথ্যসূত্র

## বহি:সংযোগ

বিষয়শ্রেণী:বীর প্রতীক
বিষয়শ্রেণী:১৯৮৬-এ মৃত্যু
বিষয়শ্রেণী:কথাসাহিত্যে বাংলা একাডেমি সাহিত্য পুরস্কার বিজয়ী
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:ব্রাহ্মণবাড়িয়া জেলার ব্যক্তি
আফ্রিকান শামুকখোল

**আফ্রিকান শামুকখোল** (বৈজ্ঞানিক নাম: *Anastomus lamelligerus*) বা **কালো শামুকখোল** Ciconiidae (সাইকোনিডি) গোত্র বা পরিবারের অন্তর্গত *[[Anastomus]]* (অ্যানাস্টোমাস) গণের অন্তর্গত এক প্রজাতির কৃষ্ণকায় বৃহদাকৃতির পাখি। অদ্ভুত ঠোঁটের জন্য খুব সহজে অন্যান্য পাখি থেকে কালো বর্ণের এ পাখিটিকে আলাদা করা যায়। ঠোঁটের নিচের অংশের সাথে উপরের অংশের বেশ বড় ফাঁক থাকে। পাখিটি আফ্রিকার উত্তরাংশ এবং দক্ষিণাংশ ছাড়া বাকি অংশের বিভিন্ন দেশে দেখা যায়। সারা পৃথিবীতে এক বিশাল এলাকা জুড়ে এদের আবাস, প্রায় ১ কোটি ৩৭ লাখ বর্গ কিলোমিটার। বিগত কয়েক দশক ধরে এদের সংখ্যা ক্রমেই কমছে, তবে আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। আফ্রিকান শামুকখোলের উপপ্রজাতি দুইটি। উপযুক্ত আবহাওয়া, পরিমিত খাবারের যোগান আর নিরাপত্তা থাকলে এরা সাধারণত কোন এক জায়গা থেকে নড়ে না।

## চিত্রশালা

African openbill, Anastomus lamelligerus, at Kruger National Park, South Africa (26391555473).jpg
African Openbill (Anastomus lamelligerus) (33089264560).jpg
African Openbill (Anastomus lamelligerus) holding a freshwater snail ... (32540781473), crop.jpg
Krügervogel3, crop.jpg

## তথ্যসূত্র

## বহিঃসংযোগ

* আলোকচিত্র এবং ভিডিও, The Internet Bird Collection.

বিষয়শ্রেণী:আফ্রিকার পাখি
বিষয়শ্রেণী:জলচর পাখি
বিষয়শ্রেণী:অ্যাঙ্গোলার পাখি
বিষয়শ্রেণী:বেনিনের পাখি
বিষয়শ্রেণী:বুর্কিনা ফাসোর পাখি
বিষয়শ্রেণী:বুরুন্ডির পাখি
বিষয়শ্রেণী:ক্যামেরুনের পাখি
বিষয়শ্রেণী:মধ্য আফ্রিকা প্রজাতন্ত্রের পাখি
বিষয়শ্রেণী:চাদের পাখি
বিষয়শ্রেণী:গণতান্ত্রিক কঙ্গো প্রজাতন্ত্রের পাখি
বিষয়শ্রেণী:কঙ্গো প্রজাতন্ত্রের পাখি
বিষয়শ্রেণী:কোত দিভোয়ারের পাখি
বিষয়শ্রেণী:ইরিত্রিয়ার পাখি
বিষয়শ্রেণী:ইথিওপিয়ার পাখি
বিষয়শ্রেণী:গ্যাবনের পাখি
বিষয়শ্রেণী:ঘানার পাখি
বিষয়শ্রেণী:কেনিয়ার পাখি
বিষয়শ্রেণী:লাইবেরিয়ার পাখি
বিষয়শ্রেণী:মাদাগাস্কারের পাখি
বিষয়শ্রেণী:মালাউইয়ের পাখি
বিষয়শ্রেণী:মালির পাখি
বিষয়শ্রেণী:মোজাম্বিকের পাখি
বিষয়শ্রেণী:নাইজারের পাখি
বিষয়শ্রেণী:নাইজেরিয়ার পাখি
বিষয়শ্রেণী:নামিবিয়ারপাখি
বিষয়শ্রেণী:রুয়ান্ডার পাখি
বিষয়শ্রেণী:সেনেগালের পাখি
বিষয়শ্রেণী:সিয়েরা লিওনের পাখি
বিষয়শ্রেণী:সোমালিয়ার পাখি
বিষয়শ্রেণী:দক্ষিণ আফ্রিকার পাখি
বিষয়শ্রেণী:দক্ষিণ সুদানের পাখি
বিষয়শ্রেণী:সুদানের পাখি
বিষয়শ্রেণী:সোয়াজিল্যান্ডের পাখি
বিষয়শ্রেণী:তাঞ্জানিয়ার পাখি
বিষয়শ্রেণী:টোগোর পাখি
বিষয়শ্রেণী:উগান্ডার পাখি
বিষয়শ্রেণী:জাম্বিয়ার পাখি
বিষয়শ্রেণী:জিম্বাবুয়ের পাখি
বিষয়শ্রেণী:অ্যানাস্টোমাস
বিষয়শ্রেণী:সাহারা-নিম্ন আফ্রিকার পাখি
বিষয়শ্রেণী:১৮২৩-এ বর্ণিত পাখি
আলোকচিত্রশিল্পী

**আলোকচিত্রী** হলেন এমন একজন যিনি ছবি তোলেন। সাধারণত ক্যামেরা দিয়ে আলোকচিত্র গ্রহণ করা হয়। ক্যামেরার লেন্স এক্ষেত্রে কার্যকরী ভূমিকা পালন করে। আলোকচিত্র গ্রহণ করার শিল্প বা কাজকে আলোকচিত্রগ্রহণ বা ফটোগ্রাফি বলে। একে আলোকচিত্র শিল্প-ও বলা যায়। একজন প্রফেশনালা আলোকচিত্রী ছবি তোলেন আয়ের জন্য, একজন অ্যামাচার ছবি তোলেন বিভিন্ন আয়োজন, ব্যক্তি কিংবা নিজের আনন্দের জন্য। একজন প্রফেশনাল আলোকচিত্রী হতে পারেন একজন চাকরিজীবী। সংবাদপত্র, ইভেন্ট ম্যানেজমেন্ট প্রতিষ্ঠান, বিয়ের অনুষ্ঠানসহ বিভিন্ন আয়োজনে আলোকচিত্রীর প্রয়োজন হয়। এসব প্রতিষ্ঠানে আলোকচিত্রীরা চাকুরি করে থাকেন।
থাম্ব|২০১২ আইএএএফ ওয়ার্ল্ড ইনডোর চ্যাম্পিয়নশীপ আলোকচিত্রী স্ট্যান্ড

## তথ্যসূত্র

## বহিঃসংযোগ


বিষয়শ্রেণী:গণমাধ্যম পেশা
বিষয়শ্রেণী:আলোকচিত্রগ্রহণ
বাচ্চু মিয়া

শহীদ **বাচ্চু মিয়া** (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 

## জন্ম ও শিক্ষাজীবন
বাচ্চু মিয়ার পৈতৃক বাড়ি ব্রাহ্মণবাড়িয়া জেলার আশুগঞ্জ উপজেলার আড়াইসিধা গ্রামে। ছয় ভাই ও চার বোনের মধ্যে তিনি ছিলেন সবার বড়। তার বাবার নাম সোনা মিয়া মুন্সি এবং মায়ের নাম আছিয়া খাতুন সিকদার। তার স্ত্রীর নাম সামছুন্নাহার রেনু (রেনু বেগম)।

## কর্মজীবন
বাচ্চু মিয়া মুজাহিদ বাহিনীর প্রশিক্ষণপ্রাপ্ত ছিলেন। অনিয়মিত হিসেবে দ্বিতীয় ইস্ট বেঙ্গল রেজিমেন্টের সঙ্গে সংযুক্ত ছিলেন। অনিয়মিত মুজাহিদ সদস্যরা ভিন্ন কাজে যুক্ত থাকতে পারতেন। ১৯৭১ সালে তিনি ক্ষুদ্র ব্যবসা করতেন। মুক্তিযুদ্ধ শুরু হলে তিনি প্রতিরোধযুদ্ধরত চতুর্থ ইস্ট বেঙ্গল রেজিমেন্টের সঙ্গে যোগ দেন। ঝাঁপিয়ে পড়েন যুদ্ধে।

## মুক্তিযুদ্ধে ভূমিকা
ব্রাহ্মণবাড়িয়া জেলার অন্তর্গত আশুগঞ্জ। ১৯৭১ সালের ২৬ মার্চ মুক্তিযুদ্ধ শুরু হলে ১৩ এপ্রিল পর্যন্ত আশুগঞ্জ মুক্ত ছিল। এ সময় বাচ্চু মিয়াসহ একদল মুক্তিযোদ্ধা পাকিস্তান সেনাবাহিনীকে প্রতিরোধের জন্য আশুগঞ্জের বিভিন্ন স্থানে প্রতিরক্ষা অবস্থান নেন। তারা ছিলেন ইস্ট বেঙ্গল রেজিমেন্ট, ইপিআর, মুজাহিদ, আনসার, পুলিশ ও ছাত্র-যুবক সমন্বয়ে গড়া। তাদের সার্বিক নেতৃত্বে ছিলেন আইন উদ্দিন (বীর প্রতীক)। পাকিস্তান সেনাবাহিনী আশুগঞ্জ দখলের জন্য ১৩ এপ্রিল ব্যাপক অভিযান শুরু করে। সড়কপথে বিপুলসংখ্যক সেনা ভৈরবে উপস্থিত হয়। আশুগঞ্জ বিদ্যুৎ উৎপাদনকেন্দ্রের পেছনের মাঠে হেলিকপ্টারে কমান্ডো ব্যাটালিয়নের প্রায় এক কোম্পানি সেনা নামে। গানবোট ও অ্যাসল্ট ক্রাফটের সাহায্যে নদীপথে সেনা আসে। এ ছাড়া জঙ্গি বিমান ও আর্টিলারির কাভারিং ফায়ারের মাধ্যমে ভৈরব-আশুগঞ্জ রেলসেতুর ওপর দিয়েও সেনারা অগ্রসর হয়।
আশুগঞ্জে মুক্তিযোদ্ধা ছিলেন প্রায় ২০০ জন। অর্ধেকই স্বল্প প্রশিক্ষণপ্রাপ্ত। পাকিস্তান সেনাবাহিনীর আক্রমণ তারা বিক্রমের সঙ্গে মোকাবিলা করেন। কিন্তু জল-স্থল-আকাশপথের ত্রিমুখী সাঁড়াশি আক্রমণে তারা সেখানে টিকতে পারেননি। বীরত্ব ও সাহসিকতার সঙ্গে যুদ্ধ করেও তারা ব্যর্থ হন। একপর্যায়ে ক্ষয়ক্ষতি স্বীকার করে তাদের পিছু হটতে হয়। বাচ্চু মিয়া সোনারামপুর ওয়াপদা বাঁধসংলগ্ন এক পরিখায় (ট্রেঞ্চ) ছিলেন। সেখানে তিনিসহ মুক্তিযোদ্ধা ছিলেন ১১ জন। পাকিস্তান সেনাবাহিনীর আক্রমণ তারা সাহসিকতার সঙ্গে মোকাবিলা করেন। অনেকক্ষণ তারা পাকিস্তানি সেনাদের ঠেকিয়ে রাখেন। একপর্যায়ে পাকিস্তানিদের প্রচণ্ড আক্রমণের মুখে তারাও জীবন-মৃত্যুর সন্ধিক্ষণে পড়েন। তখন তার বেশির ভাগ সহযোদ্ধা জীবন বাঁচাতে পিছু হটেন। কিন্তু বাচ্চু মিয়া ও তার দুই সহযোদ্ধা পিছু হটেননি। তারা নিজ নিজ পরিখার মধ্যে থেকে সম্মুখযুদ্ধ করেন। এ সময় তারা তিনজনই গুলিতে আহত হন। আহত অবস্থায় বাচ্চু মিয়া ‘শেষ ব্যক্তি, শেষ গুলি’ পর্যন্ত আরও কিছুক্ষণ লড়াই করেন। কিন্তু তার অস্ত্রের গুলি শেষ হয়ে যায়। তখন পাকিস্তানি সেনারা তাকে ও তার দুই সহযোদ্ধাকে আটক এবং বেয়নেট দিয়ে খুঁচিয়ে হত্যা করে। তাদের মরদেহ সহযোদ্ধারা উদ্ধার করতে পারেননি। 

## পুরস্কার ও সম্মাননা
* বীর প্রতীক

## তথ্যসূত্র

## পাদটীকা

* 

## বহিঃসংযোগ

বিষয়শ্রেণী:বীর প্রতীক
বিষয়শ্রেণী:১৯৭১-এ মৃত্যু
বিষয়শ্রেণী:১৯৭১-এ শহীদ মুক্তিযোদ্ধা
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:ব্রাহ্মণবাড়িয়া জেলার ব্যক্তি
মোহাম্মদ আবদুল মান্নান

**মোহাম্মদ আবদুল মান্নান** অথবা **এম এ মান্নান** (জন্ম: ১৯৪০ - মৃত্যু: ২০০৩) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।

## জন্ম ও শিক্ষাজীবন
এম এ মান্নানের পৈতৃক বাড়ি ফরিদপুর জেলার আলফাডাঙ্গা উপজেলার গোপালপুর ইউনিয়নের চান্দড়া গ্রামে। তার বাবার নাম আবদুল লতিফ এবং মায়ের নাম আছিরননেসা। তার দুই স্ত্রীর নাম নূরুন নাহার বেগম ও জাহানারা বেগম। তাদের তিন ছেলে ও তিন মেয়ে।

## কর্মজীবন
এম এ মান্নান ১৯৭১ সালে ক্ষুদ্র ব্যবসা করতেন। রাজনীতিতেও জড়িত ছিলেন। মুক্তিযুদ্ধ শুরু হলে ঝাঁপিয়ে পড়েন যুদ্ধে। ফরিদপুর জেলায় সর্বপ্রথম তার নেতৃত্বে আলফাডাঙ্গার গোপালপুরে সুপরিকল্পিত ও সুশৃঙ্খল মুক্তি সেনার একটি দল গড়ে ওঠে। বেশির ভাগ সময় তিনি সহযোদ্ধাদের নিয়ে দেশের ভেতরে ছিলেন। আলফাডাঙ্গা, কাশিয়ানীসহ বিভিন্ন স্থানে সাহসিকতার সঙ্গে গেরিলাযুদ্ধ করেন। স্বাধীনতার পর তিনি কয়েক মেয়াদে গোপালপুর ইউনিয়ন পরিষদের (ইউপি) নির্বাচিত চেয়ারম্যান হিসেবে দায়িত্ব পালন করেন।

## মুক্তিযুদ্ধে ভূমিকা
১৫ ডিসেম্বর ভোরে ঠাস ঠাস, দ্রিম দ্রিম শব্দে কেঁপে ওঠে গোটা ভাটিয়াপাড়া এলাকা। মুক্তিযোদ্ধারা আক্রমণ চালান পাকিস্তান সেনাবাহিনীর ক্যাম্পে। গোপালগঞ্জ জেলার উত্তরে কাশিয়ানী উপজেলার দক্ষিণ-পশ্চিমে মধুমতী নদীর তীরে ভাটিয়াপাড়া। সেখানে আছে ওয়্যারলেস স্টেশন। মুক্তিযুদ্ধ চলাকালে পাকিস্তান সেনাবাহিনী সেখানে ঘাঁটি স্থাপন করে। ট্রানজিট ক্যাম্প হিসেবেও ঘাঁটিটি ব্যবহূত হয়। বিভিন্ন এলাকা থেকে ট্রেন-লঞ্চে পাকিস্তানি সেনারা ভাটিয়াপাড়ায় আসত এবং দু-এক দিন অবস্থান করত। এ ছাড়া ওয়্যারলেস স্টেশনের মাধ্যমে তারা বিভিন্ন স্থানে যোগাযোগ রক্ষা করত। পাকিস্তানিদের এ ঘাঁটিটি ছিল বেশ সুরক্ষিত। চারদিকে মাটির গভীরে ছিল বাংকার। এর প্রথম স্তরে রেলের স্লিপারের ওপরে ঢেউটিনের ছাদ। ওপরে বালুর বস্তা। এরপর আবার পুরু টিন ও মাটির স্তর। এভাবে মাটির নিচে আনুমানিক ৫৭টি বাংকার তৈরি করে পাকিস্তানিরা। চারপাশে ছিল মাইন পোঁতা। মজুদ ছিল বিপুল অস্ত্রশস্ত্র ও রসদ।
আগেও মুক্তিযোদ্ধারা দু-তিনবার ওই ঘাঁটিটি আক্রমণ করেন। দুই ইঞ্চি মর্টার দিয়ে তারা অনেক রকেট ছোড়েন। কিন্তু ক্যাম্পের কোনো ক্ষতি হয়নি। ৬ ডিসেম্বর যশোর মুক্ত হওয়ার পর পাকিস্তানিদের এ ক্যাম্পটি দখল করতে মরিয়া হয়ে ওঠেন মুক্তিযোদ্ধারা। এম এ মান্নান সহযোদ্ধাদের নিয়ে ১৫ ডিসেম্বর এ ঘাঁটিতে আক্রমণ করেন। তারা প্রথমে ওই ক্যাম্প অবরোধ করেন। এর মধ্যে পাকিস্তান সেনাবাহিনী ঢাকায় আনুষ্ঠানিকভাবে আত্মসমর্পণ করে। তখন মুক্তিযোদ্ধারা ভাটিয়াপাড়ায় অবস্থানরত পাকিস্তানিদের আত্মসমর্পণের আহ্বান জানান। কিন্তু তারা আত্মসমর্পণে অস্বীকৃতি জানায়। এরপর মুক্তিযোদ্ধারা তিন দিক থেকে আক্রমণ চালান। পাকিস্তানিরাও পাল্টা আক্রমণ করে। তারা ব্যাপক গুলিবর্ষণ করে। এতে কয়েকজন মুক্তিযোদ্ধা হতাহত হন। এম এ মান্নানসহ মুক্তিযোদ্ধারা অবরোধ ছেড়ে যাননি। কয়েক দিন ধরে এখানে যুদ্ধ হয়। পরে বয়রা সাবসেক্টর কমান্ডার নাজমুল হুদার (বীর বিক্রম) নেতৃত্বে একদল মুক্তিযোদ্ধা সেখানে উপস্থিত হন। অবশেষে ১৮ ডিসেম্বর একজন মেজরের নেতৃত্বে প্রায় অর্ধশত পাকিস্তানি সেনা মুক্তিযোদ্ধাদের কাছে আত্মসমর্পণ করে। 

## পুরস্কার ও সম্মাননা
* বীর বিক্রম

## তথ্যসূত্র

## বহিঃসংযোগ

বিষয়শ্রেণী:২০০৩-এ মৃত্যু
বিষয়শ্রেণী:বীর বিক্রম
বিষয়শ্রেণী:১৯৪০-এ জন্ম
মোহাম্মদ নাজিম উদ্দীন (বীর বিক্রম)

**মো. নাজিম উদ্দীন** (জন্ম: অজানা - মৃত্যু: ১৯৯৮) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। 

## জন্ম ও শিক্ষাজীবন
মো. নাজিম উদ্দীনের পৈতৃক নিবাস কুমিল্লা জেলার বরুড়া উপজেলার বেকি গ্রামে। তার বাবার নাম রহিম উদ্দীন এবং মায়ের নাম মেহেরজান বিবি। তার স্ত্রীর নাম বিলাতুন নেছা। তাদের পাঁচ মেয়ে দুই ছেলে।

## কর্মজীবন
মো. নাজিম উদ্দীন ইপিআরে চাকরি করতেন। ১৯৭১ সালে দিনাজপুর সেক্টর হেডকোয়ার্টারে কর্মরত ছিলেন। মুক্তিযুদ্ধ শুরু হলে ২৮ মার্চ বিদ্রোহ করে ঝাঁপিয়ে পড়েন যুদ্ধে। প্রতিরোধ যুদ্ধকালে প্রথমে দশমাইল, পরে চম্পাতলীতে যুদ্ধ করেন। ভারতে যাওয়ার পর কিছুদিন একটি ক্যাম্পের প্রশিক্ষকের দায়িত্ব পালন করেন। মন্ডুমালা যুদ্ধের আগেও তিনি আরও কয়েকটি গেরিলা অপারেশনে নেতৃত্ব দেন।

## মুক্তিযুদ্ধে ভূমিকা
ঠাকুরগাঁও জেলার বালিয়াডাঙ্গী উপজেলার অন্তর্গত মন্ডুমালা। মুক্তিযুদ্ধ চলাকালে পাকিস্তান সেনাবাহিনী এখানে ঘাঁটি করে। এটি ছিল বেশ সুরক্ষিত। ১৯৭১ সালের ১৬ আগস্ট প্রায় ৫০ মুক্তিযোদ্ধা এই ঘাঁটিতে আক্রমণ করেন। তখন ভয়াবহ যুদ্ধ সংঘটিত হয়। এই যুদ্ধে মুক্তিযোদ্ধা দলের নেতৃত্ব দেন মো. নাজিম উদ্দীন। বেশির ভাগ মুক্তিযোদ্ধা ছিলেন স্বল্প প্রশিক্ষিত। সরাসরি যুদ্ধের অভিজ্ঞতা তাদের ছিল না। মো. নাজিম উদ্দীনের নেতৃত্বে তারা ঘাঁটি আক্রমণ করেন। আকস্মিক আক্রমণে পাকিস্তানি সেনারা কিছুটা হকচকিত হয়। তবে এ ধরনের আক্রমণের জন্য তারা প্রস্তুতই ছিল। সঙ্গে সঙ্গে তারা আক্রমণ প্রতিরোধ করে। পাকিস্তানিদের ভারী অস্ত্রের সঙ্গে মুক্তিযোদ্ধারা পেরে ওঠেননি। প্রচণ্ড পাল্টা আক্রমণের মুখে তাদের পিছু হটে যেতে হয়। এতে মনোবল হারাননি মো. নাজিম উদ্দীন। সহযোদ্ধাদের পুনরায় সংগঠিত করে পরদিন ১৭ আগস্ট ভোরে আবারও ওই ঘাঁটি আক্রমণ করেন। সহযোদ্ধাদের নিয়ে তিনি ঘাঁটির ২০০-২৫০ গজের মধ্যে চলে যান। পাকিস্তানি সেনারা তাদের লক্ষ্য করে ব্যাপক গোলাগুলি করে।
মো. নাজিম উদ্দীন সহযোদ্ধাদের বলেন, ‘মৃত্যু আসলে আসুক, তবু আমরা সামনে যাব।’ তার সাহসিকতায় উজ্জীবিত হন সহযোদ্ধারা। এরপর তার নেতৃত্বে তারা বিপুল বিক্রমে যুদ্ধ করেন এবং আরও কিছুদূর এগিয়ে যান। এমন সময় হঠাৎ একটি বোমা আঘাত হানে মো. নাজিম উদ্দীনের ডান পায়ে। তার ডান পায়ের নিচের অংশ সঙ্গে সঙ্গে উড়ে যায়। মাটিতে লুটিয়ে পড়েন তিনি। গুরুতর আহত হওয়ার পরও মো. নাজিম উদ্দীনের আরও কিছুক্ষণ জ্ঞান ছিল। প্রচণ্ড গোলাগুলির মধ্যে তিনি একাই ক্রল করে পাশের পাটখেতে যান। সেখানে যাওয়ার পর জ্ঞান হারিয়ে ফেলেন। কয়েকজন সহযোদ্ধা অচেতন অবস্থায় তাকে সেখান থেকে উদ্ধার করে শিবিরে নিয়ে যান। সেখানে প্রাথমিক চিকিৎসা দিয়ে তাকে কলকাতায় নেওয়া হয়। পরে উন্নত চিকিৎসার জন্য মহারাষ্ট্রের একটি হাসপাতালে তাকে পাঠানো হয়। দুই দিনের যুদ্ধে কয়েকজন মুক্তিযোদ্ধা শহীদ এবং মো. নাজিম উদ্দীনসহ অনেকে আহত হন। 

## পুরস্কার ও সম্মাননা
* বীর বিক্রম

## তথ্যসূত্র

## বহিঃসংযোগ

বিষয়শ্রেণী:বীর বিক্রম
বিষয়শ্রেণী:১৯৯৮-এ মৃত্যু
বিষয়শ্রেণী:কুমিল্লা জেলার ব্যক্তি
বিষয়শ্রেণী:বরুড়া উপজেলা
আবদুল ওয়াহেদ (বীর প্রতীক)

শহীদ **আবদুল ওয়াহেদ** (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 

## জন্ম ও শিক্ষাজীবন
আবদুল ওয়াহেদের পৈতৃক বাড়ি ফরিদপুর জেলার বোয়ালমারী উপজেলার শেখর ইউনিয়নের তেলজুরী গ্রামে। তার বাবার নাম বারিক মোল্লা এবং মায়ের নাম মোমেনা খাতুন। তার স্ত্রীর নাম লাইলী বেগম। তাদের একমাত্র সন্তান সালমা বেগম ওরফে বিলকিস। তার জন্ম ১৯৭১ সালের ৫ জুন। একমাত্র সন্তানকে দেখে যেতে পারেননি ওয়াহেদ। মেয়েও বাবাকে দেখেননি।

## কর্মজীবন
পাকিস্তান সেনাবাহিনীতে চাকরি করতেন আবদুল ওয়াহেদ। কর্মরত ছিলেন পাকিস্তানের (তখন পশ্চিম পাকিস্তান) করাচিতে। ১৯৭১ সালের মার্চ মাসে ছুটিতে বাড়িতে ছিলেন। মুক্তিযুদ্ধ শুরু হলে ৭ মে যুদ্ধে যোগ দেওয়ার জন্য তিনি বাড়ি থেকে চলে যান। সেই ছিল তার শেষ যাওয়া, আর ফিরে আসেননি। স্বাধীনতার পর পরিবারের সদস্যরা জানতে পারেন, তিনি মুক্তিযুদ্ধে শহীদ হয়েছেন।

## মুক্তিযুদ্ধে ভূমিকা
সাতক্ষীরা জেলার অন্তর্গত তলিগাছি। ভারত-বাংলাদেশ সীমান্তবর্তী এলাকা। ১৯৭১ সালে মুক্তিযুদ্ধ চলাকালে ২১ জুন তলিগাছিতে পাকিস্তান সেনাবাহিনীর একটি টহল দলের সঙ্গে মুক্তিযোদ্ধাদের সম্মুখযুদ্ধ হয়। মুক্তিযোদ্ধাদের এ দলে ছিলেন আবদুল ওয়াহেদ। সাহসিকতার সঙ্গে যুদ্ধ করেন তিনি। সেদিন প্রায় এক ঘণ্টা দুই পক্ষে সামনাসামনি গুলিবিনিময় হয়। সম্মুখযুদ্ধের একপর্যায়ে গুলিবিদ্ধ হয়ে মারাত্মকভাবে আহত হন আবদুল ওয়াহেদ। যুদ্ধ শেষে সহযোদ্ধারা তাকে ভারতে নিয়ে যান। দুই দিন পর ২৩ জুন বানপুর হাসপাতালে চিকিৎসাধীন অবস্থায় মাত্র ২৭ বছর বয়সে মারা যান তিনি। ভারতেই তার মরদেহ সমাহিত করা হয়। 

## পুরস্কার ও সম্মাননা
* বীর প্রতীক

## তথ্যসূত্র

## বহিঃসংযোগ

বিষয়শ্রেণী:বীর প্রতীক
বিষয়শ্রেণী:১৯৭১-এ মৃত্যু
বিষয়শ্রেণী:১৯৭১-এ শহীদ মুক্তিযোদ্ধা
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
মোহাম্মদ নূরুল হক (বীর প্রতীক)

**মো. নূরুল হক** (জন্ম: অজানা - মৃত্যু: ১৯৯২) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

## জন্ম ও শিক্ষাজীবন
মো. নূরুল হকের পৈতৃক বাড়ি চট্টগ্রাম জেলার মীরসরাই উপজেলার দুর্গাপুর গ্রামে। তার বাবার নাম সিরাজুল হক ভূঁইয়া এবং মায়ের নাম নূর বানু। তার স্ত্রীর নাম ছকিনা বেগম। তাঁদের তিন মেয়ে, তিন ছেলে।

## কর্মজীবন
মো. নূরুল হক চাকরি করতেন পাকিস্তান সেনাবাহিনীতে। ১৯৭১ সালে কর্মরত ছিলেন দ্বিতীয় ইস্ট বেঙ্গল রেজিমেন্টে। এর অবস্থান ছিল জয়দেবপুরে। মুক্তিযুদ্ধ শুরু হলে বিদ্রোহ করে যুদ্ধে যোগ দেওয়ার ব্যাপারে তার ভূমিকা ছিল অনন্য। জয়দেবপুর থেকে সহযোদ্ধাদের নিয়ে তিনি টাঙ্গাইল হয়ে ময়মনসিংহে সমবেত হন। প্রতিরোধযুদ্ধ শেষে ভারতে পুনঃসংগঠিত হওয়ার পর তিনি ৩ নম্বর সেক্টরে, পরে এস ফোর্সের অধীনে নানা দায়িত্ব পালন করেন।

## মুক্তিযুদ্ধে ভূমিকা
মুক্তিযুদ্ধ শুরু হলে একদল মুক্তিযোদ্ধা সমবেত হন আশুগঞ্জ ও ভৈরবে। মেঘনা নদীর এক পারে ভৈরব, আরেক পারে আশুগঞ্জ। মুক্তিযোদ্ধারা ছিলেন ইস্ট বেঙ্গল রেজিমেন্ট, ইপিআর, মুজাহিদ, আনসার, পুলিশ ও ছাত্র-যুবক সমন্বয়ে গঠিত। কয়েকটি উপদলে বিভক্ত। একটি উপদলের নেতৃত্বে ছিলেন মো. নূরুল হক। মুক্তিযোদ্ধাদের লক্ষ্য ছিল পাকিস্তান সেনাবাহিনীকে প্রতিরোধ করা। এ জন্য মো. নূরুল হক সহযোদ্ধাদের নিয়ে প্রতিরক্ষা অবস্থান নেন আশুগঞ্জে। তাঁদের সঙ্গে ছিল আরও দু-তিনটি উপদল। সব দলের সার্বিক নেতৃত্বে ছিলেন এ এস এম নাসিম (বীর বিক্রম)। ১৯৭১ সালের ১৩ এপ্রিল পর্যন্ত আশুগঞ্জ ও ভৈরব মুক্ত ছিল। পাকিস্তান সেনাবাহিনী আশুগঞ্জ-ভৈরব দখলের জন্য ওই দিন থেকে ব্যাপক অভিযান শুরু করে। মো. নূরুল হক ও তার সহযোদ্ধারা ১৪ এপ্রিল পাকিস্তান সেনাবাহিনীর মুখোমুখি হন। বিক্রমের সঙ্গে তারা পাকিস্তানি আক্রমণ প্রতিহত করেন। তাঁদের পাল্টা আক্রমণে নদীপথে আসা পাকিস্তানি সেনারা পিছে হটে যায়। কিন্তু এই সফলতা মো. নূরুল হকরা বেশিক্ষণ ধরে রাখতে পারেননি। কিছুক্ষণ পর থেকে যুদ্ধের নিয়ন্ত্রণ তাঁদের আয়ত্তের বাইরে চলে যায়। পাকিস্তান বিমানবাহিনীর কয়েকটি যুদ্ধবিমান তাঁদের ওপর বোমাবর্ষণ শুরু করে। এ আক্রমণ মোকাবিলা করার মতো অস্ত্র তাঁদের কাছে ছিল না। একনাগাড়ে প্রায় ছয় ঘণ্টা ধরে বিমান আক্রমণ চলে। এ সময় তার দলসহ অন্যান্য দলের মুক্তিযোদ্ধারা বিশৃঙ্খল হয়ে পড়েন। এতে মো. নূরুল হক দমে যাননি। বিমান আক্রমণ শেষ হলে সহযোদ্ধাদের পুনঃসংগঠিত করে আবার তিনি আগের স্থানে অবস্থান নেন। পরদিন ভোরে পাকিস্তান সেনাবাহিনী তাঁদের অবস্থানের অদূরে হেলিকপ্টারের সাহায্যে কমান্ডো নামায়। তিনি সহযোদ্ধাদের নিয়ে তাঁদের ওপর ঝাঁপিয়ে পড়েন। সাহসিকতার সঙ্গে যুদ্ধ করেন। একপর্যায়ে পাকিস্তানিরা তাঁদের চারদিক দিয়ে প্রায় ঘেরাও করে ফেলে। তখন দুই পক্ষে মুখোমুখি যুদ্ধ শুরু হয়ে যায়।
পাকিস্তানিদের জল-স্থল-আকাশপথের ত্রিমুখী সাঁড়াশি আক্রমণে মো. নূরুল হকরা শেষ পর্যন্ত সেখানে টিকতে পারেননি। বীরত্ব ও সাহসিকতার সঙ্গে যুদ্ধ করেও তারা ব্যর্থ হন। ক্ষয়ক্ষতি স্বীকার করে তাঁদের পিছু হটে যেতে হয়। যুদ্ধে আহত হন তার অধিনায়ক এ এস এম নাসিমসহ অনেক সহযোদ্ধা। শহীদ হন কয়েকজন।

## পুরস্কার ও সম্মাননা
* বীর প্রতীক

## তথ্যসূত্র

## পাদটীকা

* 

বিষয়শ্রেণী:বীর প্রতীক
বিষয়শ্রেণী:চট্টগ্রাম জেলার মুক্তিযোদ্ধা
বিষয়শ্রেণী:১৯৯২-এ মৃত্যু
বিষয়শ্রেণী:বাংলা একাডেমির সম্মানিত ফেলো
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:মীরসরাই উপজেলার ব্যক্তি
দেলোয়ার হোসেন (বীর প্রতীক)

**দেলোয়ার হোসেন** (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 

## জন্ম ও শিক্ষাজীবন
দেলোয়ার হোসেনের পৈতৃক বাড়ি চাঁদপুর জেলার ফরিদগঞ্জ উপজেলার হুগলি (পাটোয়ারী বাড়ি) গ্রামে। তার বাবার নাম মো. ওয়াজেদ আলী পাটোয়ারী এবং মায়ের নাম সায়েরা খাতুন। তার স্ত্রীর নাম জাহানারা বেগম। তাঁদের তিন ছেলে ও দুই মেয়ে।

## কর্মজীবন
দেলোয়ার হোসেন চাকরি করতেন ইপিআরে। ১৯৭১ সালে কর্মরত ছিলেন চট্টগ্রাম সেক্টরের অধীন ১১ উইংয়ের (বর্তমানে ব্যাটালিয়ন) হেডকোয়ার্টার কোম্পানিতে। এর অবস্থান ছিল হালিশহরে। মুক্তিযুদ্ধ শুরু হলে ঝাঁপিয়ে পড়েন যুদ্ধে। হালিশহর, পাহাড়তলি, কালুরঘাটসহ বিভিন্ন স্থানে প্রতিরোধ যুদ্ধ করেন।

## মুক্তিযুদ্ধে ভূমিকা
মুক্তিযুদ্ধের চূড়ান্ত পর্যায়ে বৃহত্তর সিলেট জেলা মুক্ত করার জন্য মুক্তিযোদ্ধারা তিন দিক থেকে অভিযান শুরু করেন। এক দল (অষ্টম ইস্ট বেঙ্গল রেজিমেন্ট, এক ব্যাটালিয়ন শক্তি) অগ্রসর হয় ভারতের কৈলাশশহর থেকে মৌলভীবাজার জেলার শমসেরনগর অক্ষ ধরে। এই দলে ছিলেন দেলোয়ার হোসেন। তাঁদের সার্বিক নেতৃত্বে ছিলেন এ জে এম আমিনুল হক (বীর উত্তম)। এ অক্ষপথে বিভিন্ন স্থানে ছিল পাকিস্তান সেনাবাহিনীর শক্ত ঘাঁটি ও প্রতিরক্ষা। ১ ডিসেম্বর মুক্তিযোদ্ধারা মৌলভীবাজার জেলার শ্রীমঙ্গল উপজেলার অন্তর্গত আলীনগর চা বাগানে আক্রমণ করেন। পাকিস্তানি সেনারাও পাল্টা আক্রমণ করে। দুই পক্ষের মধ্যে কয়েক ঘণ্টা তুমুল যুদ্ধ হয়। এতে পাকিস্তানিদের চরম ক্ষয়ক্ষতি হয়। এরপর তারা পিছু হটে ভানুগাছে আশ্রয় নেয়। দেলোয়ার হোসেনসহ মুক্তিযোদ্ধারা পাকিস্তানি সেনাদের অনুসরণ করে উপস্থিত হন ভানুগাছে। এখানে আগে থেকেই ছিল পাকিস্তান সেনাবাহিনীর শক্ত প্রতিরক্ষা। স্থানটি ছিল ভৌগোলিক ও সামরিক দিক থেকে বেশ গুরুত্বপূর্ণ। সিলেট দখলের জন্য ভানুগাছ থেকে পাকিস্তান সেনাবাহিনীকে উচ্ছেদ করা ছিল অত্যন্ত প্রয়োজনীয়। ৬ ডিসেম্বর সকালে মুক্তিযোদ্ধারা ভানুগাছে আক্রমণ করেন। সারা দিন ধরে এখানে যুদ্ধ হয়। পাকিস্তানি সেনারা মরিয়া হয়ে মুক্তিযোদ্ধাদের প্রতিরোধের চেষ্টা করে। দেলোয়ার হোসেনসহ মুক্তিযোদ্ধারা এতে বিচলিত হননি। সাহসিকতার সঙ্গে তারা যুদ্ধ করেন। তাঁদের বীরত্বে বিপর্যস্ত পাকিস্তানিরা পরদিন পালিয়ে যায়। ভানুগাছে দেলোয়ার হোসেন বিক্রমের সঙ্গে যুদ্ধ করেন। তার বীরত্বে পাকিস্তানিদের বেশ ক্ষতি হয়। যুদ্ধ চলাবস্থায় সন্ধ্যায় (৬ ডিসেম্বর) তিনি আহত হন। পাকিস্তানিদের ছোড়া একটি গুলি তার গালে লাগে। এতে তার চোয়াল ক্ষতিগ্রস্ত ও কয়েকটি দাঁত পড়ে যায়। তার পরও তিনি যুদ্ধক্ষেত্র ছেড়ে যাননি। অবশ্য একটু পর তার অবস্থার অবনতি হয়ে পড়ে। তখন তার সহযোদ্ধারা তাকে দ্রুত ফিল্ড চিকিৎসা কেন্দ্রে পাঠান। 

## পুরস্কার ও সম্মাননা
* বীর প্রতীক

## তথ্যসূত্র

## পাদটীকা

* 

## বহি:সংযোগ

বিষয়শ্রেণী:বীর প্রতীক
বিষয়শ্রেণী:জীবিত ব্যক্তি
বিষয়শ্রেণী:চাঁদপুর জেলার ব্যক্তি
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
গাউসের চুম্বকত্বের সূত্র

**গাউসের চুম্বকত্বের সূত্র** ধ্রুপদী তড়িচ্চুম্বকত্ব এর অন্যতম ভিত্তি। এর সমতুল্য বিবৃতি যে একমেরু চুম্বকের অস্তিত্ব নেই।
## সমাকলিত রূপ
গাউসের সূত্রটিকে সমাকলিত রূপে লেখা যায়
:   \oint_S \mathbf{B} \cdot d\mathbf{A} = 0 
এই সমীকরণটির বাম পাশ একটি ক্ষেত্র সমাকলন যা একটি বদ্ধ ক্ষেত্র S নির্দেশ করে \mathbf{B} হল চৌম্বক ক্ষেত্র ভেক্টর।
এখানে যেহেতু {m_{in}}=0 হয় ({m_{in}} হল ঐ ক্ষেত্রে আবদ্ধ (উত্তর)মেরুশক্তি) তাই
\Phi_B= 0\! হয় 
অর্থাৎ একটি বদ্ধ ক্ষেত্রে যতটুকু উত্তর মেরুশক্তি হয় ততটুকুই দক্ষিণ মেরুশক্তি থাকে।

## অন্তরকলিত রূপ
অভিসারী উপপাদ্য দ্বারা গাউস এর সূত্র ডিফারেনশিয়াল ফর্মে বিকল্পরূপে লেখা যাবে:
: \nabla\cdot B=0

## চৌম্বক বলরেখা দিয়ে ব্যাখ্যা
চুম্বকত্বের জন্য গাউস এর সূত্র সমতুল্য বিবৃতিতে বলা হয় যে চৌম্বক বলরেখার শুরু বা শেষ নেই: প্রতিটি হয় এক একটি বদ্ধ লুপ তৈরী করে অথবা অনন্ত প্রসারিত হয়।

## চৌম্বক একমেরু থাকলে প্রয়োজনীয় সংশোধন
চৌম্বক একমেরু আবিষ্কৃত হলে {m_{in}}=0 হবে না। ফলে গাউসের চুম্বকত্বের সূত্র হবেঃ-
:   \oint_S \mathbf{B} \cdot d\mathbf{A} = \mu_0 m_{in} যেখানে \mu_0 মাধ্যমের চৌম্বকভেদ্যতা।

## আরও দেখুন
* ম্যাক্সওয়েলের সমীকরণসমূহ
* গাউসীয় তল
* কার্ল ফ্রিড্‌রিশ গাউস
* ফ্লাক্স
* অভিসারী উপপাদ্য
* গাউসের সূত্র
* গাউসের মহাকর্ষের সূত্র 
* বিপরীত বর্গীয় সূত্র
* চৌম্বকভেদ্যতা

বিষয়শ্রেণী:চুম্বকত্ব
বিষয়শ্রেণী:ভেক্টর ক্যালকুলাস
বিষয়শ্রেণী:তড়িৎচুম্বকত্ব
বিষয়শ্রেণী:বৈজ্ঞানিক সূত্র
বিষয়শ্রেণী:ম্যাক্সওয়েলের সমীকরণসমূহ
সময় টিভি

**সময় টিভি** হচ্ছে বাংলাদেশ থেকে বাংলা ভাষায় সম্প্রচারিত একটি বেসরকারি টেলিভিশন চ্যানেল। ২০১১ সালের ১৭ই এপ্রিল *সময়ের প্রয়োজনে সময়* স্লোগান নিয়ে চ্যানেলটি বাণিজ্যিকভাবে যাত্রা শুরু করে। বাংলাদেশ স্যাটেলাইট কোম্পানি লিমিটেড দ্বারা পরিচালিত বাংলাদেশের প্রথম স্যাটেলাইট বঙ্গবন্ধু-১ ব্যবহার করে এই চ্যানেলটি তার কার্যক্রম পরিচালনা করে। একাধিক ফ্যাক্ট চেকিং সংস্থার রিপোর্ট অনুযায়ী বাংলাদেশে ভুয়া সংবাদ প্রকাশে সময় টিভির অবস্থান শীর্ষে।

সময় টিভি বাংলাদেশের চ্যানেলের মধ্যে  সবার আগে ইউটিউবে ১ কোটি সাবস্ক্রাইবার অতিক্রম করে। বর্তমানে সময় টিভির ২ কোটি ৭০ লক্ষের অধিক সাবস্ক্রাইবার রয়েছে।

## ইতিহাস
সময় টিভি ২০০৯ সালের অক্টোবর মাসে সম্প্রচারের জন্য সরকারের অনুমতি পায়। ২০১০ সালের ১০শে অক্টোবর তারিখে পরীক্ষামূলক সম্প্রচার চালু হয়। বাংলাদেশ সরকারের আইন প্রতিমন্ত্রী কামরুল ইসলাম, চলচ্চিত্রকার মোরশেদুল ইসলাম এবং তিন টিভি সাংবাদিক নিয়াজ মোরশেদ কাদেরী, তুষার আবদুল্লাহ ও আহমেদ জোবায়েরের নামে সময় টিভির অনুমতিপত্র দেওয়া হয়। পরবর্তীতে ৫০ শতাংশ অংশীদারত্ব হস্তান্তর করা হয় সিটি গ্রুপের ফজলুর রহমানের কাছে।

২০১৪ সালের ১লা জানুয়ারি তারিখে অজ্ঞাত ব্যক্তি চট্টগ্রামে সময় টিভির একটি গাড়িতে বোমা নিক্ষেপ করে, এতে গাড়ির চালক আহত হয়। বাংলাদেশ জামায়াতে ইসলামী ও বাংলাদেশ ইসলামী ছাত্রশিবিরের কর্মীদের হামলার জন্য অভিযুক্ত করা হয়।

২০১৫ সালের ১লা এপ্রিল বাংলাদেশ পুলিশ বাংলাদেশের সাবেক প্রধানমন্ত্রী এবং বাংলাদেশ জাতীয়তাবাদী দলের চেয়ারপারসন খালেদা জিয়ার কার্যালয়ের বাইরে থেকে সময় টিভির সম্প্রচায় সরঞ্জাম জব্দ করে। ২০১৬ সালের মে মাসে মাদক ব্যবসায়ীরা সময় টিভির কক্সবাজার জেলার সংবাদ প্রতিবেদক সুজাউদ্দিন রুবেলকে মাদক পাচার সম্পর্কিত তার প্রতিবেদনের জন্য লাঞ্ছিত করে। ২০১৭ সালের ৩০শে নভেম্বর তারিখে, তৎকালীন ভূমি মন্ত্রী শামসুর রহমান শরীফের পুত্রের নেতৃত্বে সময় টিভির একজনসহ মোট চার সাংবাদিককে আক্রমণ করে আহত করে।

২০২৪ সালের জুলাই মাসে বাংলাদেশের কোটা সংস্কার আন্দোলনে সময় টিভির কভারেজ অত্যন্ত বিতর্কিত হয়। সময় টিভির বিরুদ্ধে সরকারী পক্ষপাতিত্বের অভিযোগ আনেন আন্দোলকারী ও বিরোধীরা। ৫ আগস্ট আন্দোলনের মুখে শেখ হাসিনার পতনের পর সময় টিভির কার্যালয়ে বিক্ষুব্ধ জনতা হামলা করে, এতে প্রায় ১ দিনের জন্য সময় টিভির সম্প্রচার বন্ধ হয়ে যায়।

পরবর্তীতে মালিকানা নিয়ে জটিলতা হলে উচ্চ আদালতে রিট দায়ের করলে সময় টিভির সম্প্রচার এক সপ্তাহের জন্য বন্ধ রাখার আদেশ দেয়। এরপর থেকে নতুন ব্যবস্থাপনায় আবারো সম্প্রচার শুরু হয়।****

## আরও দেখুন
* বাংলাদেশ টেলিভিশন
* বাংলাদেশের টেলিভিশন কেন্দ্রের তালিকা

## তথ্যসূত্র

## বহিঃসংযোগ
* 

বিষয়শ্রেণী:বাংলাদেশের টেলিভিশন চ্যানেল
বিষয়শ্রেণী:২০১০-এ প্রতিষ্ঠিত টেলিভিশন চ্যানেল ও স্টেশন
বিষয়শ্রেণী:বাংলাদেশের ২৪-ঘন্টা টেলিভিশন সংবাদ চ্যানেল
বিষয়শ্রেণী:২০১০-এ বাংলাদেশে প্রতিষ্ঠিত
আবদুল হক (মুক্তিযোদ্ধা)

:*একই নামের অন্যান্য ব্যক্তিবর্গের জন্য দেখুন [[আবদুল হক]]।*

**আবদুল হক** (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। 

## জন্ম ও শিক্ষাজীবন
আবদুল হকের পৈতৃক বাড়ি হবিগঞ্জ জেলার চুনারুঘাট উপজেলার (ডাক মিরাশি) শাহপুর গ্রামে। তার বাবার নাম সোনা মিয়া এবং মায়ের নাম আফসান বিবি। তার স্ত্রীর নাম সুকেরা খাতুন। তাঁদের তিন ছেলে ও চার মেয়ে।

## কর্মজীবন
আবদুল হক অষ্টম শ্রেণী পর্যন্ত পড়াশোনা করার পর ১৯৭১ সালে কৃষিকাজসহ অনিয়মিত নানা কাজে যুক্ত ছিলেন। মুক্তিযুদ্ধ শুরু হলে এপ্রিল মাসে প্রতিরোধ যুদ্ধরত চতুর্থ ইস্ট বেঙ্গল রেজিমেন্টের সঙ্গে স্বেচ্ছাসেবক হিসেবে যোগ দেন। মে মাসে প্রশিক্ষণ নেন। পরে তাকে নিয়মিত মুক্তিবাহিনীর নবগঠিত নবম ইস্ট বেঙ্গল রেজিমেন্টে অন্তর্ভুক্ত করা হয়। ২ নম্বর সেক্টরে তিনি বেশ কয়েকটি যুদ্ধে অংশ নেন।

## মুক্তিযুদ্ধে ভূমিকা
১৯৭১ সালের অক্টোবর মাসের মাঝামাঝি। আবদুল হকসহ এক দল মুক্তিযোদ্ধা সমবেত হন সীমান্তে। তাঁদের লক্ষ্য পাকিস্তান সেনাবাহিনীর কসবা প্রতিরক্ষা অবস্থানে আক্রমণ করা। ব্রাহ্মণবাড়িয়া জেলার অন্তর্গত কসবা ভারত-বাংলাদেশ সীমান্তে। এর পূর্ব পাশে ভারতের ত্রিপুরা রাজ্য। মুক্তিযোদ্ধাদের এই আক্রমণ ছিল ভিন্ন ধরনের। প্রায় এক ব্যাটালিয়ন শক্তির মুক্তিযোদ্ধা প্রথমে সমবেত হন কসবাসংলগ্ন লাতুমুড়ার সামনে। তারা সেখানে সমবেত হয়ে পাকিস্তান সেনাবাহিনীর মনোযোগ আকর্ষণের জন্য গোলাগুলি ও ছোটোখাটো যুদ্ধের মহড়া প্রদর্শন করেন। প্রকৃতপক্ষে তাঁদের এই কর্মকাণ্ড ছিল পাকিস্তান সেনাবাহিনীকে ধোঁকা দেওয়া এবং মনোযোগ আকর্ষণের জন্য। মুক্তিযোদ্ধারা সফলতার সঙ্গেই পাকিস্তানিদের মনোযোগ আকর্ষণ করেন। এরপর পাকিস্তানিরা সেদিকে কেন্দ্রীভূত হয়ে তাঁদের ওপর আক্রমণ চালানোর প্রস্তুতি নেয়। এর মধ্যে পাকিস্তানি গোয়েন্দাদের সতর্ক চোখ ফাঁকি দিয়ে আবদুল হকসহ মুক্তিযোদ্ধাদের একাংশ (দুই কোম্পানি) রাতের অন্ধকারে আলাদা স্থানে অবস্থান নেয়। ২২ অক্টোবর ভোরে আগের স্থানে সমবেত হওয়া মুক্তিযোদ্ধাদের অবস্থান থেকে প্রথম আক্রমণ পরিচালিত হয়। পাকিস্তানিরা সর্বশক্তি দিয়ে আক্রমণ প্রতিরোধ শুরু করে। এই সুযোগে নতুন স্থানে সমবেত আবদুল হকরা পেছন দিক থেকে ঝোড়ো গতির আক্রমণ চালান। বিস্মিত পাকিস্তানিরা এমন আক্রমণ আশা করেনি। মুক্তিযোদ্ধাদের আক্রমণ প্রতিরোধে তারা ব্যর্থ হয় এবং কিছুটা পশ্চাদপসরণ করে। পরে পাকিস্তানিরা পুনরায় সংগঠিত হয়ে পাল্টা আক্রমণ চালায়। মুখোমুখি যুদ্ধ চলতে থাকে। আবদুল হক ও তার সহযোদ্ধারা বিপুল বিক্রমে যুদ্ধ করেন। তাঁদের সাহসিকতায় পাকিস্তানি সেনারা হতোদ্যম হয়ে পড়ে। একপর্যায়ে তারা পিছে হটতে শুরু করে। তখন মুক্তিযোদ্ধারা তাদের ওপর আরও চড়াও হন। দুই পক্ষে প্রায় হাতাহাতি যুদ্ধ শুরু হয়ে যায়। এই সময় হঠাৎ পাকিস্তানি সেনাদের ছোড়া গুলিতে আহত হন আবদুল হক। আহত হয়েও তিনি যুদ্ধ অব্যাহত রাখেন। কিন্তু কিছুক্ষণের মধ্যেই অতিরিক্ত রক্তক্ষরণে তিনি নিস্তেজ হয়ে মাটিতে ঢলে পড়েন। সহযোদ্ধারা তাকে দ্রুত উদ্ধার করে ফিল্ড চিকিৎসাকেন্দ্রে পাঠান। পরে তার চিকিৎসা হয় আগরতলার জিবি হাসপাতালে। সেদিন প্রায় তিন ঘণ্টা যুদ্ধ হয়। শেষ পর্যন্ত পাকিস্তানিরা ব্যাপক ক্ষয়ক্ষতি স্বীকার করে সেখান থেকে পালিয়ে যায়। ২৬ জন পাকিস্তানি সেনা নিহত ও ১৮ জন আহত হয়। ১১টি এলএমজি, একটি পিস্তল, গ্রেনেডসহ নানা ধরনের অস্ত্রশস্ত্র মুক্তিযোদ্ধাদের হস্তগত হয়। বিরাট এলাকা মুক্তিযোদ্ধাদের দখলে আসে। মুক্তিযোদ্ধাদের পক্ষে আবদুল হকসহ কয়েকজন আহত হন। 

## পুরস্কার ও সম্মাননা
* বীর বিক্রম

## তথ্যসূত্র

## বহিঃসংযোগ

বিষয়শ্রেণী:বীর বিক্রম
বিষয়শ্রেণী:জীবিত ব্যক্তি
অন্তরক

[থাম্ব|250px|[তড়িৎ সুপরিবাহী তামার তারের বাইরে পলিইথিলিনের আবরন দিয়ে অন্তরিত করা হয়েছে]]
**অন্তরক** বা **বিদ্যুত কুপরিবাহী** পদার্থের মধ্য দিয়ে বিদ্যুৎ চলাচল করতে পারে না। এদের পরমাণুর সর্ব বহিঃস্থ খোলকে অবস্থিত ইলেকট্রন মুক্তভাবে চলাচল করতে না পারায় বৈদ্যুতিক ক্ষেত্রের উপস্থিতিতে বহিস্থ প্রনোদনা দেয়া হলেও এদের মধ্য দিয়ে তড়িৎ প্রবাহিত হতে পারে না। আদর্শ অন্তরক বাস্তবে পাওয়া না গেলেও কিছু পদার্থ যেমন কাচ, শুকনো কাগজ, টেফলন, ইত্যাদির বৈদ্যুতিক রোধ অনেক বেশি থাকায় এরা অন্তরক হিসেবে খুব ভালো কাজ করে। আবার কিছু পদার্থ যেমন প্লাস্টিক বা রাবারের ন্যায় পলিমারের রোধ তুলনামূলকভাবে কম হলেও এরা তড়িৎ পরিবাহী পদার্থের উপরে অন্তরক আবরণ হিসেবে ভালো কাজ করে। এসব পদার্থকে অল্প থেকে মাঝারি ভোল্টে (কয়েক হাজার ভোল্ট পর্যন্ত) অন্তরক হিসেবে নিরাপদে ব্যবহার করা যায়।

বৈদ্যুতিক যন্ত্রে অন্তরক বিপুল পরিমাণে ব্যবহৃত হয়। প্রধানত বিদ্যুৎ পরিবাহী তার বা অংশকে আলাদা করতে ও এদেরকে ধরে রাখতে অন্তরক ব্যবহৃত হয়। বিদ্যুৎ সঞ্চালন তারকে পোলের সাথে আটকে রাখতে অন্তরকের ব্যবহার অহরহ চোখে পড়ে। তাছাড়া কাছাকাছি স্থাপিত দুটি পরিবাহকের মধ্যবর্তী স্থানে অন্তরক পদার্থ রেখে তড়িৎ আধান রূপে শক্তি সঞ্চয় করে রাখা যায়।

থাম্ব|ডান|250px|রেলওয়েতে ব্যবহৃত অন্তরক
থাম্ব|250px|কোন পদার্থ অন্তরক কিনা তা তার পরমাণুর ব্যান্ড ফাঁক (ব্যান্ড গ্যাপ)এবং পরিবাহী ইলেক্ট্রনে পরিনত হতে প্রয়োজনীয় শক্তির উপরে নির্ভর করে। সাধারনত অন্তরক পদার্থের ব্যান্ড গ্যাপ বেশি থাকে
থাম্ব|ডান|250px|তামার তিন তারের বিদ্যুত পরিবাহী তার। প্রত্যেক তার আলাদা রংএর অন্তরক দ্বারা আবরিত এবং এরা সবাই আবার আলাদা একটি অন্তরক দ্বারা আবরিত
থাম্ব|250px|পিভিসি আবরন সংবলিত মিনারেল ইনসুলেটেড তামার তার, দুই তার দ্বারা গঠিত

## তথ্যসূত্র

বিষয়শ্রেণী:বিদ্যুৎ শক্তি সঞ্চারণ
বিষয়শ্রেণী:পদার্থবিজ্ঞান
বিষয়শ্রেণী:উপাদান
বিষয়শ্রেণী:বৈদ্যুতিক রোধ ও পরিবাহিতা
রুডলফ ক্লাউজিউস

**রুডলফ ইউলিউস এমানুয়েল ক্লাউজিউস** (; আ-ধ্ব-ব:[ˈʁuːdɔlf ˈklaʊ̯zi̯ʊs]; ২ জানুয়ারি, ১৮২২ – ২৪ আগস্ট, ১৮৮৮) একজন জার্মান পদার্থবিজ্ঞানী ও গণিতবিদ ছিলেন। তাঁকে তাপগতিবিজ্ঞান ক্ষেত্রের একজন কেন্দ্রীয় প্রতিষ্ঠাতা হিসেবে গণ্য করা হয়। তিনি ফরাসি পদার্থবিজ্ঞানী ও গণিতবিদ সাদি কার্নো-র কার্নো চক্র নামক মূলনীতিটিকে ভিন্নভাবে বিবৃত করে তাপের তত্ত্বটিকে অধিকতর সুদৃঢ় ভিত্তি প্রদান করেন। ১৮৫০ সালে তাঁর সবচেয়ে গুরুত্বপূর্ণ গবেষণাপত্রটি প্রকাশিত হয়, যার শিরোনাম ছিল *উ্যবার ডি বেভেগেন্ডে ক্রাফট ডের ভের্মে উন্ড ডি গেজেৎসে, ভেলশে জিখ ডারাউস ফ্যুর ডি ভের্মলেরে জেল্‌বস্ট আবলাইটেন লাসেন* (*Ueber die bewegende Kraft der Wärme und die Gesetze, welche sich daraus fuer die Wärmelehre selbst ableiten lassen*, অর্থাৎ "তাপের চলমান শক্তি, এবং এ থেকে উদ্ভূত স্বয়ং তাপের প্রকৃতি সংক্রান্ত সূত্রাবলী")। এই পত্রটিতে তিনি সর্বপ্রথম তাপগতিবিজ্ঞানের দ্বিতীয় সূত্রের মৌলিক ধারণাগুলি বিবৃত করেন। ১৮৬৫ সালে তিনি এনট্রপি (হ্রতশক্তি সূচক) নামক ধারণাটির অবতারণা করেন। ১৮৭০ সালে তিনি বলবিজ্ঞানের ভিরিয়াল উপপাদ্যটি উপস্থাপন করেন ও সেটিকে তাপশক্তির ক্ষেত্রে প্রয়োগ করেন।

## জীবনী

## তথ্যসূত্র


বিষয়শ্রেণী:১৮২২-এ জন্ম
বিষয়শ্রেণী:১৮৮৮-এ মৃত্যু
বিষয়শ্রেণী:জার্মান পদার্থবিজ্ঞানী
বিষয়শ্রেণী:জার্মান গণিতবিদ
বিষয়শ্রেণী:কপলি পদক বিজয়ী
বিষয়শ্রেণী:প্রবাহী গতিবিজ্ঞানী
বিষয়শ্রেণী:রয়েল সোসাইটির বিদেশি সদস্য
বিষয়শ্রেণী:হামবোল্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:রয়্যাল নেদারল্যান্ডস কলা ও বিজ্ঞান একাডেমির সদস্য
বিষয়শ্রেণী:রয়েল সুয়েডীয় বিজ্ঞান অ্যাকাডেমির সদস্য
বিষয়শ্রেণী:পোমেরানিয়া প্রদেশের ব্যক্তিত্ব
বিষয়শ্রেণী:তাত্ত্বিক পদার্থবিজ্ঞানী
ইউরেশিয়া

ইউরোপ ও এশিয়া মহাদেশকে একত্রে **ইউরেশিয়া** বলা হয়। এর মোট আয়তন ৫,৪৭,৫৯,০০০&nbsp;কি.মি.২ যার বেশিরভাগই পূর্ব এবং উত্তর গোলার্ধের মধ্যে পড়েছে। ইউরেশিয়ার উত্তরে উত্তর মহাসাগর; পশ্চিমে আটলান্টিক মহাসাগর, ভূমধ্যসাগর, সুয়েজ খাল ও আফ্রিকা মহাদেশ; দক্ষিণে ভারত মহাসাগর এবং পূর্বে প্রশান্ত মহাসাগর।

ইউরেশিয়া পৃথিবীর মোট ভূভাগের ৩৬.২% জুড়ে রয়েছে। পৃথিবীর মোট জনসংখ্যার ৭২.৫% (প্রায় ৪৬০ কোটি) এ অংশেই বসবাস করে।

## আরো দেখুন

* সাংহাই সহযোগিতা সংস্থা

## তথ্যসূত্র


বিষয়শ্রেণী:অতিমহাদেশ
চ্যানেল সিক্সটিন

**চ্যানেল সিক্সটিন** (১৬ ডিসেম্বর উল্লেখে) ছিল একটি বাংলাদেশী বাংলা ভাষার সঙ্গীত টেলিভিশন চ্যানেল, যা ইনসাইট টেলিকাস্টের মালিকানাধীন এবং পরিচালিত। চ্যানেলটি একটি সিঙ্গাপুরভিত্তিক উপগ্রহের মাধ্যমে সম্প্রচার করার অনুমতি পেয়ে ২০১১ সালের ১৬ ডিসেম্বরে আনুষ্ঠানিকভাবে সম্প্রচার শুরু করে।

২০১৩ সালে গান বাংলার উদ্বোধনের পর্যন্ত এটি বাংলাদেশের প্রথম এবং একমাত্র সঙ্গীত চ্যানেল ছিল। চ্যানেল সিক্সটিনের মহাপরিচালক ছিলেন কে জি মুহিত, যিনি ২০০৮ সালে সরকারের কাছে ডাউনলিঙ্কে চলিত একটি বেসরকারি টেলিভিশন চ্যানেল সম্প্রচার করার জন্য আবেদন করেছেন।

একে শুধু বিদেশ থেকে সম্প্রচার করার অনুমতি দেওয়া হয়েও চ্যানেল সিক্সটিন অবৈধভাবে ঢাকা থেকে সম্প্রচার করেছে, ইসরায়েল-ভিত্তিক আরআরস্যাট উপগ্রহের মাধ্যমেও। ২০১৩ সালের ৩০ নভেম্বরে এর পরীক্ষামূলক সম্প্রচারের লাইসেন্সের মেয়াদ শেষ হওয়ার পর, যা তখন থেকে মেয়াদ বাড়ানো হয়নি, বাংলাদেশ টেলিযোগাযোগ নিয়ন্ত্রণ কমিশন ২০১৪ সালের ২ ডিসেম্বরের মধ্যে চ্যানেল সিক্সটিনকে এর সম্প্রচার বন্ধ করার নির্দেশ দেয়।

কিন্তু, সেই তারিখে এটি অবৈধভাবে সম্প্রচার করতে থাকলো নিজেকে চ্যানেল সিক্সটিন নামে পরিচয় করা বন্ধ করে এবং এর অন-স্ক্রিন বাগ হিসেবে ইংরেজি অক্ষর 'k' (কে) ব্যবহার করা শুরু করে, এবং পরে এটি 'এমবি' নামে পরিচয় করা শুরু করে, অথবা মাঝের মধ্যে 'মুভি বাংলা', সাথে একটি ঘড়ি জড়িত এর অন-স্ক্রিন বাগ ছিল। সরকারকে রাজস্ব ফাঁকি দিয়ে সম্প্রচার করার জন্যও এটিকে অভিযুক্ত করা হয়েছে।

## তথ্যসূত্র

বিষয়শ্রেণী:বাংলাদেশের টেলিভিশন চ্যানেল
বিষয়শ্রেণী:২০১১-এ প্রতিষ্ঠিত টেলিভিশন চ্যানেল ও স্টেশন
বিষয়শ্রেণী:বাংলাদেশের বিলুপ্ত টেলিভিশন চ্যানেল
রোলস-রয়েস লিমিটেড

**রোলস-রয়েস লিমিটেড** ( **ROLLS-ROYCE** Limited ) একটি ব্রিটিশ গাড়ি নির্মাতা প্রতিষ্ঠান। ১৯১৪ সালে প্রতিষ্ঠিত এই কোম্পানি ১৯০৪ সালে কার্যক্রম শুরু করে। ১৯৭১ সালে রোলস-রয়েস লিমিটেড জাতীয়করণের মাধ্যমে সরকারী প্রতিষ্ঠানে পরিণত হয়। ১৯৮৭ সালে পুনরায় ইহা প্রাইভেট কোম্পানিতে পরিণত হয়। 

বিষয়শ্রেণী:ব্রিটিশ মার্কা
বিষয়শ্রেণী:যুক্তরাজ্যের গাড়ি প্রস্তুতকারক